KIRJALLINEN KYSYMYS E-2509/97 komissiolle esittäjä(t): Ernesto Caccavale (UPE) (22. heinäkuuta 1997)

Aihe: Kaleidoskooppi-ohjelman määrärahat ja Etelä-Italia

Komission virallisista tiedoista käy ilmi, että Etelä-Italian kulttuurijärjestöille myönnettyjen Kaleidoskooppi-ohjelman määrärahojen prosentuaalinen osuus on erittäin alhainen.

Esimerkiksi Cava de' Tirrenissä pidettävä ¨Festival delle Torri¨ valittiin automaattisesti etukäteen ja sen jälkeen se jäi rahoituksen ulkopuolelle. Virallisesti komissio perustelee sitä rahallisten varojen rajallisuudella.

Voiko komissio selvittää, ovatko tanssiin, teatteriin ja kansanperinteeseen liittyvät aloitteet Euroopan kansojen välisen kulttuurivaihdon välineenä jääneet Kaleidoskooppi-ohjelmassa määrätyn aloiteluokan ulkopuolelle.

Voiko komissio myös selvittää, olisiko kulttuurin edistämiseen myönnetyt määrärahat käytettävä jo lukuisilla aloitteilla asianmukaisesti arvostettujen paikkojen hyväksi vai olisiko tarkoituksenmukaisempaa ohjata varat eri alueille ja uusiin kulttuurialoitteisiin siellä, missä tunnetaan tarvetta eurooppalaisen kulttuurin tukemiseen?

Komission jäsenen Marcelino Orejan komission puolesta antama vastaus (12. syyskuuta 1997)

Italialaisen pääjärjestäjän Kaleidoskooppi-ohjelman osalta varainhoitovuonna 1997 esittämistä yhteensä 198 hankkeesta 19 (18 hanketta toiminnasta 1 ja 1 hanke toiminnasta 2) hyväksyttiin lopulliseen valintaan 1 019 945 ecun arvosta. Määrä vastaa toiseksi korkeinta prosenttiosuutta ohjelman kokonaismäärärahasta.

Vaikka erityisesti Etelä-Italian osalta hyväksyttiinkin vain neljä hanketta valintamenettelyn päätteeksi, on tärkeää suhteuttaa tämä luku 38:een esitettyyn ja 23:een esivalinnan läpäisseeseen hankkeeseen.

Näin ollen Etelä-Italian osalta valittujen hankkeiden osuus suhteessa esivalinnan läpäisseisiin hankkeisiin nousee 17,39 prosenttiin, kun se koko Italian osalta on vain 12,5 prosenttia.

Tiedon levityksen parantamiseksi sellaisten jäsenvaltioiden alueelle, joissa tämäntyyppistä epätasapainoa enemmän tai vähemmän yhä esiintyy, komissio ehdotti perustettavaksi jäsenvaltioihin vapaaehtoispohjalta tiedotuskeskuksia. Italia kuuluu niihin jäsenvaltioihin, jotka hyväksyivät komission tätä koskevan ehdotuksen.

Kaleidoskooppi-ohjelman perustavassa komission asetuksessa (EY) - 719/96 ((Vrt. etenkin 2 artikla ja toiminnan 1 2 a) kohta (ohjelman tavoitteiden ja taiteenalojen kuvaus). EYVL - L 99, 24.4.1996. )) ilmoitetaan selvästi, että arvoisan parlamentin jäsenen luettelemia aloja ei ole mitenkään suljettu ohjelman ulkopuolelle. Komissio korostaa lisäksi, että vuoden 1997 yhteensä 128 hankkeesta 41 koski tanssia ja teatteria ja 46 musiikkia ja oopperaa. Viisi näistä hankkeista koski kansanperinnettä, joka on yksi näiden alojen lukuisista näkökulmista.

Komissio muistuttaa lisäksi, että hankkeiden valintaa tämän EY:n perustamissopimuksen 128 artiklaan perustuvan ohjelman yhteydessä koskevissa arviointiperusteissa, jotka on julkaistu Euroopan yhteisöjen virallisessa lehdessä ((EYVL C 298, 9.10.1996. )), ei ole taiteellisen ja kulttuurillisen laadun lisäksi mitään erityistä alueellista painopistealuetta. Alueellinen ulottuvuus on muiden yhteisön rahastojen ja politiikkojen, erityisesti aluepolitiikan, painopistealueena.